ประกาศกระทรวงการคลังเรื่องลักษณะ สี และขนาดธนบัตรชนิดราคา๑๐๐ บาท แบบใหม่ ที่จะนำออกใช้[๑] ด้วยธนาคารแห่งประเทศไทยจะนำธนบัตรชนิดราคา ๑๐๐ บาท แบบใหม่ออกใช้รัฐมนตรีว่าการกระทรวงการคลัง อาศัยอำนาจตามความในมาตรา ๑๔ วรรค ๒แห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สี และขนาดของธนบัตรชนิดราคา๑๐๐ บาท แบบใหม่ ดังต่อไปนี้๑. ลักษณะและสีก. ด้านหน้าตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันในฉลองพระองค์ครุยมหาจักรีบรมราชวงศ์พิมพ์ด้วยสีแดงเข้ม ด้านขวาของพระบรมฉายาสาทิสลักษณ์ มีแถวตัวเลขอารบิก 100 ขนาดจิ๋วสีแดงเข้ม อ่านได้ชัดเจนโดยใช้แว่นขยายด้านล่างมีหมวดอักษรโรมันและเลขหมายอารบิกสีแดง พิมพ์บนลายประดิษฐ์สีชมพูตอนกลางเบื้องซ้าย ด้านบนมีรูปพระครุฑพ่าห์สีแดงเข้มถัดลงมามีข้อความ รัฐบาลไทย ธนบัตรเป็นเงินที่ชำระหนี้ได้ตามกฎหมาย และตัวเลขไทย๑๐๐ ทั้งหมดพิมพ์ด้วยสีแดงเข้ม ถัดลงมามีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำ อยู่เหนือข้อความ รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วยสีแดงเข้ม ด้านล่างมีลายไทย ลายประดิษฐ์ และแถวตัวเลขอารบิก100 ขนาดจิ๋วสีแดงเข้มเรียงติดต่อกันอ่านได้ชัดเจนโดยใช้แว่นขยายองค์ประกอบทั้งหมดนี้พิมพ์บนลายไทยและลายประดิษฐ์สีส้มและสีชมพูลายไทยประดิษฐ์สีแดง สีเขียว และสีส้ม รวมทั้งแถวตัวเลขอารบิก 100 สลับกับลายประดิษฐ์เรียงติดต่อกันในแนวตั้งพิมพ์ด้วยหมึกพิมพ์พิเศษสีเหลือบเขียวเบื้องซ้ายมุมบน มีบางส่วนของตัวเลขอารบิก 100 พิมพ์ในแนวตั้งด้วยสีเขียวและส่วนที่เหลือพิมพ์บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องกับแสงสว่างจะมองเห็นเป็นตัวเลขอารบิก 100 ที่สมบูรณ์ถัดมาทางขวามีหมวดอักษรและเลขหมายไทยสีแดงพิมพ์บนลายไทยประดิษฐ์และลายประดิษฐ์ซึ่งพิมพ์ด้วยสีแดง สีเขียว และสีส้มถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๑๐๐ มุมล่างมีลายประดิษฐ์สีทองแดงภายในมีตัวเลขอารบิก 100 ซ่อนไว้ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรบริเวณขอบธนบัตรด้านซ้ายมีแถวตัวเลขอารบิก 100 ขนาดจิ๋วสีแดงเรียงติดต่อกันในแนวตั้ง อ่านได้ชัดเจนโดยใช้แว่นขยายเบื้องขวามุมบน มีตัวเลขอารบิก 100 พิมพ์ส่วนบนด้วยสีแดง พิมพ์ส่วนล่างด้วยสีแดงเข้ม ถัดลงมามีข้อความ หนึ่งร้อยบาท พิมพ์ด้วยสีแดงเข้มองค์ประกอบทั้งสองอย่างนี้พิมพ์บนลายไทยสีเขียวและสีเหลือง ลายประดิษฐ์สีแดงและแถบฟอยล์สีเงินซึ่งผนึกไว้ตามแนวตั้ง ภายในมีตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๕ ธันวาคม ๒๕๔๒บริเวณตราสัญลักษณ์ฯ มีตัวเลขอารบิก 100 เมื่อพลิกเอียงธนบัตรจะเปลี่ยนเป็นตัวเลขไทย ๑๐๐ ใต้ตราสัญลักษณ์ฯ มีตัวเลขอารบิก 100 และมีแถวตัวเลขไทย ๑๐๐ ขนาดจิ๋วสลับกับตัวเลขอารบิก100 ขนาดจิ๋วเรียงติดต่อกันในแนวโค้งองค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมาต่อเนื่องกับลายไทยสีเขียวและสีเหลืองที่เบื้องขวามุมบนเป็นลายประดิษฐ์สีเขียวและสีแดงถัดลงมามีเส้นแนวนอนพิมพ์นูนด้วยสีแดงเข้มเรียงลดหลั่นกันลงมาด้านล่างมีสัญลักษณ์แจ้งชนิดราคาสำหรับผู้มีความบกพร่องทางสายตาพิมพ์นูนเป็นรูปดอกไม้สีแดงเข้ม๓ ดอก องค์ประกอบทั้งสองอย่างนี้พิมพ์บนลายประดิษฐ์สีแดงและลายไทยสีเขียวและสีแดงข. ด้านหลังตอนกลาง มีภาพพระบรมรูปสมเด็จพระเจ้าตากสินมหาราช พิมพ์ด้วยสีแดงเข้มเบื้องหลังเป็นลายพื้นสีส้มด้านล่างของภาพพระบรมรูปเป็นลายกนกเปลวสีแดงเข้มด้านซ้ายของภาพพระบรมรูปมีลายดอกไม้ร่วงสีส้มส่วนด้านขวามีภาพสมเด็จพระเจ้าตากสินมหาราชทรงเกลี้ยกล่อมให้ประชาชนรวมกำลังกันต่อสู้กู้อิสรภาพพิมพ์ด้วยสีน้ำตาล สีแดงอมชมพู และสีส้ม และภาพท้องพระโรงพระราชวังกรุงธนบุรีพิมพ์ด้วยสีแดง สีแดงอมชมพู สีแดงเข้ม และสีชมพูเหนือภาพสมเด็จพระเจ้าตากสินมหาราชทรงเกลี้ยกล่อมให้ประชาชนรวมกำลังกันต่อสู้กู้อิสรภาพมีลายประจำยามหน้ากระดานพิมพ์ด้วยสีแดงอมชมพู บริเวณขอบธนบัตรด้านบนและด้านล่างมีลายพื้น ลายประดิษฐ์และแถวตัวเลขอารบิก 100 ขนาดจิ๋วเรียงติดต่อกันอ่านได้ชัดเจนโดยใช้แว่นขยาย พิมพ์ด้วยสีแดงอมชมพู สีน้ำตาล สีส้ม และสีชมพูเบื้องซ้ายมุมบน มีรูปพระครุฑพ่าห์สีน้ำตาล ขนปีกชั้นในสีน้ำตาลขนปีกชั้นนอกและขนหางสีแดงอมชมพู ถัดมาทางขวามีข้อความ สมเด็จพระเจ้าตากสินมหาราช และ พ.ศ. ๒๓๑๑ ๒๓๒๕ ซึ่งเป็นปีเสด็จเถลิงถวัลยราชสมบัติและปีเสด็จสวรรคตพิมพ์ด้วยสีแดงถัดลงมามีภาพพระบรมราชานุสาวรีย์สมเด็จพระเจ้าตากสินมหาราชทรงม้าพระที่นั่งออกศึกพิมพ์ด้วยสีแดงและสีแดงเข้ม และภาพป้อมวิไชยประสิทธิ์พิมพ์ด้วยสีแดงอมชมพูสีน้ำตาล และสีส้ม มุมล่างมีตัวเลขไทย ๑๐๐ พิมพ์ด้วยสีแดงเบื้องขวามุมบน มีตัวเลขอารบิก 100 พิมพ์ด้วยสีแดง ถัดไปทางขวามีบางส่วนของตัวเลขอารบิก 100 พิมพ์ในแนวตั้งด้วยสีแดงอมชมพูถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๑๐๐ ใต้ลายน้ำเป็นลายไทยสีน้ำตาลและสีแดงอมชมพูด้านล่างมีข้อความ โทษฐานปลอมหรือแปลงธนบัตรคือจำคุกตลอดชีวิตหรือจำคุกอย่างสูงยี่สิบปี และปรับอย่างสูงสี่หมื่นบาท พิมพ์ด้วยสีแดงอมชมพูค. ลักษณะพิเศษเนื้อกระดาษสีส้มอ่อนมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๑๐๐ ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสง ซึ่งมองไม่เห็นด้วยแสงธรรมชาติ แต่จะเห็นเรืองแสงเป็นสีเหลืองสีแดง และสีน้ำเงินภายใต้รังสีเหนือม่วงในเนื้อกระดาษฝังแถบสีม่วงแดงซ่อนไว้ตามด้านกว้างของธนบัตรโดยมีบางส่วนของแถบสีม่วงแดงปรากฏให้เห็นเป็นระยะที่ด้านหลังของธนบัตรและจะเปลี่ยนเป็นสีเขียวเมื่อเปลี่ยนมุมมองภายในแถบสีม่วงแดงมีตัวเลขอารบิกตัวอักษรไทย และตัวอักษรโรมันข้อความ 100 บาท 100 BAHT ขนาดเล็ก สามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างแถบฟอยล์สีเงินซึ่งผนึกไว้ตามแนวตั้งที่ด้านหน้าเบื้องขวาภายในมีตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา๖ รอบ ๕ ธันวาคม ๒๕๔๒ บริเวณตราสัญลักษณ์ฯ มีตัวเลขอารบิก 100 เมื่อพลิกเอียงธนบัตรจะเปลี่ยนเป็นตัวเลขไทย ๑๐๐ ใต้ตราสัญลักษณ์ฯ มีตัวเลขอารบิก 100 และมีแถวตัวเลขไทย ๑๐๐ ขนาดจิ๋วสลับกับตัวเลขอารบิก 100 ขนาดจิ๋วเรียงติดต่อกันในแนวโค้งองค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมาเส้นนูนแนวนอนสีแดงเข้มเรียงลดหลั่นกันลงมาที่ด้านหน้าเบื้องขวาเป็นเครื่องหมายสำหรับผู้มีความบกพร่องทางสายตาใช้สัมผัสนำไปสู่สัญลักษณ์แจ้งชนิดราคาที่ด้านล่างซึ่งพิมพ์นูนเป็นรูปดอกไม้สีแดงเข้ม ๓ ดอก มาจากตัวอักษรโรมัน H ในอักษรเบรลล์ ซึ่งกำหนดให้เป็นสัญลักษณ์สำหรับธนบัตรชนิดราคา ๑๐๐ บาทตัวเลขอารบิก 100 ที่ด้านหน้าเบื้องซ้ายมุมบนพิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องดูกับแสงสว่างจะมองเห็นเป็นตัวเลขอารบิก 100 ที่สมบูรณ์ลายประดิษฐ์สีทองแดงที่ด้านหน้าเบื้องซ้ายมุมล่างภายในมีตัวเลขอารบิก 100 ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรแถวตัวเลขอารบิก 100 สลับกับลายประดิษฐ์ที่ด้านหน้าตอนกลางเบื้องซ้ายพิมพ์ในแนวตั้งด้วยหมึกพิมพ์พิเศษสีเหลือบเขียวลายไทย ลายประดิษฐ์ และลายไทยประดิษฐ์ เฉพาะส่วนที่พิมพ์ด้วยสีส้มที่ด้านหน้าตอนกลางเบื้องซ้าย พิมพ์ด้วยหมึกพิมพ์พิเศษซึ่งจะเรืองแสงเป็นสีส้มภายใต้รังสีเหนือม่วงลายประดิษฐ์เฉพาะส่วนที่พิมพ์ด้วยสีชมพูที่ด้านหลังบริเวณขอบธนบัตรด้านบนและด้านล่างพิมพ์ด้วยหมึกพิมพ์พิเศษ ซึ่งจะเปลี่ยนเป็นสีส้มเรืองแสงภายใต้รังสีเหนือม่วงลายไทยสีเขียวบางส่วน ลายไทยสีแดงรวมทั้งลายประดิษฐ์สีเขียวและสีแดงที่ด้านหน้าเบื้องขวาพิมพ์ทับด้วยหมึกพิมพ์พิเศษซึ่งมองไม่เห็นในแสงธรรมชาติ แต่จะปรากฏลายไทยและตัวเลขอารบิก 100 สีเหลืองอมเขียวเรืองแสงภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง๒. ขนาดธนบัตรกว้าง ๗๒ มิลลิเมตร ยาว ๑๕๐ มิลลิเมตรประกาศ ณ วันที่ ๒๔ ธันวาคม พ.ศ. ๒๕๕๗สมหมาย ภาษีรัฐมนตรีว่าการกระทรวงการคลังปริยานุช/ผู้จัดทำ๘มกราคม ๒๕๕๘วิศนี/ผู้ตรวจ๑๖มกราคม ๒๕๕๘ปิยะธิดา/ปรับปรุง๕ ตุลาคม ๒๕๖๑[๑] ราชกิจจานุเบกษาเล่ม ๑๓๑/ตอนพิเศษ ๒๖๕ ง/หน้า ๒๔/๒๕ ธันวาคม ๒๕๕๗